PO ROMANIH ISAACA ASIMOVA
In se spusti.
Dobesedno naju reže.
Za vsak primer, če bi se kdo hotel ubiti z dolgčasom.
Bi bil še kdo živ, če bi bilo to mogoče?
Izneverila sva Preroka.
Ne vem, ali je to res.
Rekel nam je, naj greva v Imperialno palačo. Poglej, kje sva.
- V Imperialni palači. - Ja.
In to je verjetno diplomatska avla.
Hvala, ker se nisi smejala, ko sem brbljal o vinu iz Prerokove roke.
Svoje stoletno prizadevanje, da bi mu koristil, sem izničil v enem tednu.
Moral bi obdržati vordalin.
Opazili smo ju v luki in ju davi privedli.
Trdita, da sta na diplomatski odpravi.
- Kakšno haljo nosita? - Kuto Cerkve Harija Seldona.
Ravno ko general Riose prispe na Obod,
Obod naveže stike.
- Zanimivo. - Preverite podatke z vstopne točke.
Naj glede na vse nadaljujemo priprave na tvojo poroko s Sareth?
Imaš morda pomisleke?
Če bom to naredil, ne bo poti nazaj.
Za oba bo drugače, vendar...
Demerzel, tu boš vedno dobrodošla.
Pri moji novi družini.
Mojih otrocih.
Tudi če mi ne bodo podobni.
Vseeno bodo Vladar.
Seveda.
Vladarju se zahvaljujem za dobrodošlico.
Veselim se vladanja ob njem.
Želim, da vsi...
Kako je ob tem zazijal!
Nisem poročena le z enim...
Za množico je to dobro skril, od blizu pa nikakor.
Ta žila tukaj...
Zakaj se mi zdi, da boš zdajle uradna?
- Ne obsojam, samo svetujem. - Iz tvojih ust zveni enako.
Dana si prevzela. Morda zato, ker si do njega prezirljiva.
In neumno meni, da ga ne ogrožaš kaj dosti.
Toda nečesa takemu človeku ne smeš narediti. Ne smeš ga osramotiti.
Previdna bom, a...
Zaročenka kraljica Sareth.
Danes so bile vse oči uprte v vas.
Prebivalce Trantorja so vaše obljube prevzele.
Hvala.
Vendar tu niste samo zaradi čestitk.
Poroka je najavljena in naši zdravniki vas pričakujejo.
Še zadnji pregled, preden začnemo ustvarjati naslednika.
- Enkrat ta teden. - Ne. Kraljico bom tja spremila zdaj.
Vem, Demerzel. Vem, kaj si.
Vem za tvojo mehansko naravo.
Moram poznati družinske skrivnosti. Ne bom živela v nevednosti.
Dobro ste obveščeni. Robot v človeški obliki sem.
Guvernanta mi je pripovedovala o pogromu.
Vse naj bi vas uničili.
Je še kaj preživelih?
Kolikor vem, sem zadnja.
Rodbini služim od vladavine Kleona I.
- Si pred njim služila še komu? - Ne neposredno.
Ne razumem.
Robote so dolgo omejevali trije zakoni.
Zato nisem mogla poškodovati človeka ali dopustiti, da bi se kdo poškodoval.
- Pa zdaj? - Zdaj me zavezuje le en zakon.
- Kateri? - Služim Vladarju.
Jaz pa bom kmalu cesarica.
Zato sprašujem.
Ko bo čas, hočem vedeti.
Mi boš služila?
Služila bom Vladarju.
- Hvala za vaše zanimanje. - Sem Oran, dvorni zdravnik.
Specialist za reprodukcijo in sorodne zadeve.
Prosim, poskusite se sprostiti.
Najprej bomo opravili preprost pregled maternice,
da se prepričamo, da ste sposobni nositi Vladarjevega potomca.
Moja maternica je gotovo dovolj močna za malega Kleona,
- tudi če bo še tako brcal. - Da. Gotovo je.
Vidim, da je kraljica izpolnila našo zahtevo in kemično spodbudila jajčnike.
Po pregledu vam bomo dali anestetik in odvzeli jajčeca.
Do poroke mi ne boste vzeli ničesar.
- Staromodna sem. - Ne morete oporekati.
Demerzel, se šališ? Seveda lahko oporekam.
Sprejeli ste Vladarjevo snubitev in vaša maternica je imperialna last.
O tem veš vse, kajne?
Oblaku dominiona so kraljičini potomci prav tako v interesu.
Lahko zapovemo prezgodnji odvzem. Vendar čez čas.
Tako je. Po poroki bom ustvarila veliko jajčec.
Tudi za postopek ti ni treba skrbeti.
Vem, da imata z mojim bodočim možem dogovor. Ne bom ga preprečevala.
Če želita z Danom še občevati, ti to rade volje prepustim in samo rojevam.
To moramo narediti med ovulacijo.
Za zdaj bomo končali.
Pred nami je še veliko let.
Sijajno!
Upam, da bo postopek odprave Danove imperialne sterilnosti enako boleč kot ta.
Pri Vladarju je postopek preprost.
Nanosonde bodo nov semenovod izdelale v dvajsetih sekundah.
Vsaj sliši se neprijetno. Edino pošteno.
Dobro, dr. Oran. Za danes ste dovolj brkljali.
- Za zdaj bomo končali. - Da.
S kraljico bi se rada pogovorila na štiri oči.
V redu je.
Menite, da vam je Vladar pobil svojce. Vem, da to mislite. Zato...
Če boste kdaj sanjarili o maščevanju, pomislite nanje.
Na svoje starše, sorojence. Živi so zgoreli.
Ubiti so bili z natančnostjo, s katero opravljam svoje delo.
86.988.301, 86.988.329...
Gaal?
Salvor?
Te je tega naučila Tellem?
- Oprosti. Samo... - Kaj se dogaja s tabo?
Ne moreš kar izginiti. Pogovoriti se morava. Hari mi je sunil ladjo.
- Moral jo je. Ne bi ga sprejeli. - Tudi zase nočem, da me sprejmejo.
Oditi morava. Tellem ima majhne ladje. Počasne, a nekam bova prišli.
Ne bova odšli. Te ljudi potrebujeva.
Zaradi Mule, ne?
- Iz nobenega drugega razloga. - Vedeš se, kot da je Mula abstrakten.
Ni. Čutila sem ga v svoji glavi in videla sem tvoje truplo.
In zdaj si najino prihodnost v celoti pripravljena zaupati Tellem?
Potlači te misli.
Zakaj? Katerih svojih misli nočeš izdati ti?
Odkar sva tu, veliko poslušam o odkritosti.
Na Terminusu sem lahko prebrala slehernega človeka. Tu pa nobenega.
Ne prodrem v Tellemine misli. Ob to sposobnost sem.
S tem krajem je nekaj narobe.
Jezni sta druga na drugo. Hrana bo to odpravila.
Mene vedno osreči.
- Kakšna hrana? - Gostijo imamo.
Dobro jutro.
Sprejem novega člana je za nas vedno praznik.
Žal mi je, da je Hari odšel.
- Meni tudi. - Našli bova ravnovesje. Obljubim.
Toda prej nas čaka delo.
Znam uporabljati ribiško mrežo.
Salvor.
Je to naš zajtrk?
Prosojne školjke.
Krasen vir beljakovin,
a hudičevke živijo tako globoko, da smo odvisni od tokov.
Toda če dovolj dolgo čakaš, dočakaš pojedino.
To je res redka priložnost.
Dobrih stvari ne podcenjujemo.
Tellem te je vesela.
Vesela je Gaal.
Tvoji darovi so enako pomembni. Začutil sem jih, ko sva se...
- Poljubila? - Dotaknila.
To je dovolj.
- Poljubljati si začela ti. - Ni te motilo.
Ne bi te preslepil, če bi se odmaknil.
Oprosti.
Resno.
Včasih preveč zlahka prevzamem tuj obraz.
- Ne ceniš svojega daru. - Doma sem veljal za pošast.
In sem to postal.
Preden sem prišel sem,
sem čutil, da ob meni vse zmrazi.
Je tudi mene?
Malo.
A verjemi,
s temi ljudmi se boš zbližala kot še z nikomer.
Zato ima ta kraj tak čar. Nihče se ne more skriti.
Dobro. Lačen sem. Pridi.
Dobro.
- Ja. Držim. - Obrni.
Kaj je to?
- Ali kaj čutiš? - Bolečino. Kot da kričijo.
Tudi ti bi, če bi te vrgli v krop.
Pravimo si vidci, toda jezik je nenatančen.
Sodelujejo vsi čuti, tudi sluh. Splošno vživljanje v druge.
- Tega še nisem občutila. - Širiš si obzorja.
Med svojimi si. V sožitju smo močnejši.
- Raje jejmo samo rastline. - Zakaj? Tudi one čutijo bolečino.
Drevesa v stiski po koreninah pošljejo kemične signale.
Kaj je to, če ne krik?
Življenje plačamo s trpljenjem.
Ljudje se pretvarjajo, da ni tako, a to, da znajo prezreti tuje trpljenje,
omogoča pretiravanje, vdajanje užitkom, osvajanje.
Moški, čigar last je bilo vse to, cesar Kandar,
se je rad kopal v vijoličnem pigmentu, pridobljenem iz teh školjk.
Zato jih je tako malo.
Umrl je od preobilja. Mlad in škrlaten.
Mi se ne izogibamo bolečini, ki jo povzročamo. Spoštujemo jo.
Če vse čutiš, ne vzameš več, kot potrebuješ.
Te je minil tek?
Samo presnavljam, da bo od zdaj vse, kar bom pojedla,
vpilo vso pot do želodca.
Majhna cena za resnico.
- To pomeni, da sem končno vidka? - Ne. Nisi pa več slepa.
- Torej mežikam. - Kot novorojenček.
Zdravo. Morda ne verjamete, vendar sem vas iskal.
Ta kraj je neverjeten.
Naključno skačemo.
Samo vesoljan bi vedel, kje bomo pristali.
- Kaj si naredil? - Ne. Počakaj.
Te koordinate mi je dal Hari Seldon.
Dobro napoveduje. S tem se ukvarja.
Naše premike skrbno varujemo. Nihče ne sme vedeti in preživeti.
- Vesolje te bo hitro ubilo. - Ne. Nekaj imam za vas.
- Opalesk. - Ja.
Obdržite ga. Vdihujte ga, jejte... Po želji.
Temelji ga izdelujejo. Še več ga lahko dobim.
Opaleska ni mogoče umetno ustvariti.
Pa je Seldonovim malim znanstvenikom to vseeno uspelo.
Zaradi modifikacij ste postali odvisni od tega mikrohranila.
Ne vem, ali vam je to naredil Vladar, vem pa, da to izrabljajo.
Je jez, s katerim vas zadržujejo. Koliko otrok vam vzamejo?
Zanje krmili desetina naših potomcev.
Ja. Sicer ne dobite opaleska.
In govorijo vam, da ste drugi zato svobodni.
Niste.
Dobavo lahko prekinejo,
če Kleon na srednjem stolu sklene, da vas ne potrebuje več.
Vendar nas potrebuje.
Ste pogledali mojo ladjo? Preglejte jo.
Ne potrebuje vesoljanskih navigatorjev.
Kaj bo, ko bo Vladar dobil tako tehniko?
Mislite, da vam bo še pošiljal vitamine?
Hočete, da sodelujemo.
Plačali pa bi nam z opaleskom?
Plačali res. Toda vaša nagrada bi bila svoboda.
Obdržali bi hčere in sinove. Pa naraščaj vsega roja.
Živeli bi zase. Si sploh lahko predstavljate,
da bi se jez porušil in da bi lahko odtekli v morje univerzuma?
Ustvarjeni smo bili, da tečemo navzven.
Onkraj galaksije, v morje univerzuma.
Res je. In to svobodo lahko dobite.
Samo Vladarja nam pomagajte oslabiti.
Če komu še ni jasno,
končujem gensko dinastijo.
- Gledal sem. - Smola.
- Misli, da se lahko spremeni. - Zaploditi želi potomca.
V meni ni zbudil občudovanja.
Naprej.
General, oprostite.
Upogibalka je pregledala posnetek s Siwenne. Želi se pogovoriti.
Tako majhnega pregiba še nisem videla.
Ladja s svojo pametjo.
Ovaduh na Siwenni je menil, da gre za organski računalnik.
Bi Temelji svoje ladje lahko poganjali
z gojenjem možganskega tkiva brez gostitelja?
- Kaj počnete? - Je v redu?
Kaj se dogaja? Tako potrjujete dogovor?
Opalesk je vabljiv, toda tveganje je preveliko.
Res je. Imperiju moramo dati desetino svojih otrok.
Toda če bo Vladar izvedel za ta pogovor, bo zahteval petino.
Tega ne moremo dovoliti.
Domači roj mi je poslal sporočilo.
Ladja šepetalka, ki jo iščete, je trenutno pri vesoljanih.
- Nisem vedel, da to zmoreš. - Pojdimo jo prestreč.
Ne. Domači roj prihaja k nam.
Gaal? Kaj je Mula? Ves čas misliš nanj.
Mula je osvajalec in mi ga ogrožamo.
Čez 152 let nas bo našel.
Kako to veš?
Vidi v prihodnost, to, kar se šele bo zgodilo.
Nekaj bi vam rada povedala. Vsem.
Hari Seldon, tisti, ki je prišel z nama...
Pred davnim časom je ugotovil, kako z izračuni napovedovati prihodnost.
Bili so tako natančni, da so bili skoraj čudežni.
Potem pa je odkril osamelce.
- Ljudi, ki lahko spridijo izračune. - Taki, kot je Mula.
In mi.
Nisem bila taka kot drugi.
Bila sem osamljena in že zelo mlada sem razmišljala v številkah.
Na mojem planetu je bilo to nevarno, vendar nisem odnehala.
Številke so me v mrazu grele. V temi so mi osvetljevale pot.
Nato pa so me nekega dne odnesle v galaksijo.
Zdaj menim, da je moj um ves tisti čas, ko je štel in štel,
to počel, da bi razumela moč, s katero sem se rodila.
Hari je napovedal temo.
Propadajočo državo, ki bo v propad zvlekla vse.
Po mojem ste se zato nedavno našli v tolikšnem številu.
Ni nas nenadoma več.
Zdaj je samo veliko več trpljenja.
Kriki so veliko glasnejši. Kot vaše školjke v kropu.
Popraviti moramo vse, kar lahko,
da Vladarja ne bo nadomestilo nekaj še slabšega.
Z vami so grdo ravnali. Nikomur niste ničesar dolžni.
Toda če se bomo nehali skrivali, se bo razkrilo še več vidcev.
Ko bo Mula napadel, bomo pripravljeni.
Vse to zahteva predvidevanje in načrtovanje.
Vero.
General, izročamo Hoberja Mallowa, ki nas je prepričeval za izdajo.
Hvala, ker ste prišli osebno, Ona-Je-Center.
Sebične razloge imam.
Moja hči je dajatev vaši ladji.
Želela sem jo videti.
In zaradi tega sem svetlejša.
Iskali smo ladjo, ki so jo videli na Siwenni.
Tu je. Pod tvojim nadzorom. Kdo si?
Dobro vprašanje. Bomo o tem zdaj...
Prihrani si nadaljnje udarce. Agent Temeljev si.
- Kako delujejo njihove ladje? - Brez sape sem.
Zelo sem se trudil in...
Dobro, prav. Prav.
Hočete prekleto ladjo. Imejte jo.
Ni moja.
A o ladjah šepetalkah morate nekaj vedeti. Zelo močen varnostni sistem imajo.
Jebenti.
Pridna, Beki. Pridi.
Sranje.
AVTOPILOT VKLOPLJEN
Pa poglejmo, kaj zmoreš.
- Skočil bo. - Ne more.
Za to nima dovolj prostora.
Ubil bo sebe in polovico roja.
Njegova ladja je skočila iz hangarja.
Čarodeji imajo nov trik.
Tehnika Temeljev je prekosila našo.
Ladje šepetalke so okretnejše in krmarijo lahko brez vesoljanov.
To še ni vse.
Seldon je Mallowa poslal k vesoljanom
z obljubami o svobodi. Prihaja s Smyrna, ki ga zdaj nadzorujejo Temelji.
Deluje po njihovih ukazih.
Praviš, da so vesoljani izdali Vladarja?
Ne. Toda to, da je Terminus to sploh poskusil,
kaže, da se Temelji pripravljajo na vojno.
Bi lahko oni najeli Slepe angele? So sposobni atentata?
V tem je težava.
Ne vemo, česa so sposobni.
Vladar, kaj ukazuješ?
Naj se pripravim na napotitev...
Jebenti.
Veš, kaj hoče?
Bojim se, da hoče narediti vtis name.
Bel, nekaj morava narediti.
- Nehaj, mornar. - Ne bodi pokroviteljski.
Zmogel si se mu že upreti.
Zavrnil si ukaz, zdaj pa naj bova slepo poslušna?
Ukaz sem zavrnil, da ne bi umrli mornarji. Ljudje, ki jim poveljujem.
- Civilisti pa lahko? - Jebi se, Glawen.
Veš, kako bi kaznoval novo neposlušnost?
- Ubil bi te. - Ne.
Tebe bi ubil.
Mene bi dal za nekaj desetletij v golo celico.
In mi v veke vstavil hologram tvoje smrti.
Ukaz pa bi itak izvršil kdo drug.
Reciva, da sem razširil, da poznam veliko skrivnost.
Približam se mu, obidem njegovo avro
in kup drugih neznanih varoval ter ga ubijem.
V novega pretočijo vsa stara jajca.
- In smo spet na začetku. - Toda če boš...
Ali pa zavzamem ladjevje in palačo razstrelim iz orbite.
- Pretočili bodo nove tri. - Ne, če vrževa v zrak tudi njih.
- Če res končujejo gensko dinastijo... - Reciva, da ubijeva Vladarja.
Kako bo to videti?
Ducem Barr je rekel, da so Temelji močni. Lahko bi prevzeli oblast.
Ne morejo še biti pripravljeni. Veš, kako velik je Imperij.
Povedal ti bom, kako bo, če Vladar pade.
Videl sem območja vesolja, v katerih vlada brezzakonje.
Šibki nimajo nobenega vpliva.
Kraljujejo posiljevalci.
Revni...
Revni so sužnji.
Življenje je zgolj praznina.
Bolečina.
Prav.
Kaj?
Samo...
Prepričati sem se moral, da si to res ti.
Vse si temeljito premislil.
Tvoj strah je razumen.
Samo delno.
Ali to kaj spremeni?
Ne.
Vsaj skupaj naju je strah.
Res super. Točno to sem hotel.
Zaradi laskanja še vedno žariš.
Priznam, naravno karizmo imaš.
Nekateri bi morda rekli celo, da je neustavljiva.
Vem, da tega ne verjameš,
toda za privlačnost za javnost sem se moral truditi.
Celo vsi Kleoni niso...
Na odru niso enako sproščeni.
Za tvojo karizmo sem hvaležen.
Javnost ceni človeka, ki je pripravljen sprejeti sposobnega partnerja.
Se strinjaš?
Je kaj narobe?
Samo razmišljala sem.
Nikoli nisva govorila o moji družini.
Sva.
Diletantka si, pa vendar boš zdaj cesarica.
Državljanom bo ta zgodba všeč.
Povedati hočem...
Čeprav bodo povezani s tabo...
Tudi tvoji sorodniki bodo.
Zato želim, da jih poznaš.
Kako lepo.
Mojega nežnega očeta,
ki nikoli ni zavpil name...
Niti ko sem po nesreči v blato izlila steklenično dragocenega pigmenta.
Rekel je le: "Blato je zdaj veliko lepše."
Mojega brata Thurstona,
ki je ranjenega tovariša dva dni nosil na hrbtu,
čeprav je imel zlomljeno ključnico. Moje mame,
ki se je drugim zdela odmaknjena,
vendar nas je vse lahko narisala po spominu.
Do zadnje podrobnosti.
Moje sestre Shennin,
ki je med urejanjem državnih zadev kadila santannske cigare.
In ki je nekoč, ko sva bili mlajši,
pol noči v moji sobi lovila pajka, da sem lahko spala.
Pa njenega sinčka.
Malega Marréosa.
Doživeli so tragično usodo.
Poklonila se jim bova.
Rada bi jim povedala, kako si vplival na njihovo življenje.
Čeprav posredno.
A jim ne morem.
Zato pripovedujem tebi.
Tu si po neki neverjetni kombinaciji sreče in moje milosti.
Za oboje je dovolj, da rečeš:
"Hvaležna sem."
Hvaležna sem, Vladar.
Dobro.
S Svitom moram govoriti nekje na samem.
- Lahko urediš? - Vaša želja je zame ukaz.
Je tu varno?
Ko dopolnimo 17 let, nam razkažejo ves Trantor. Peljejo nas na veliki obhod.
Na svojem sem ugotovil marsikaj osupljivega.
Recimo, da Occuli v hladilnikih ne delujejo.
- Lahko bi samo pritrdil. - Navada Kleonov.
Radi besedičimo.
Veš, da s tem srečanjem ogrožaš oba, čeprav prepoznava obraza ne deluje?
- Vem. - Res?
To ni igra.
Neki Svit je nekoč poskusil pobegniti iz palače. To je plačal z življenjem.
- S tem nas svarijo od otroštva. - Demerzel?
Danes sem jo videla.
Ubila je mojo družino.
Na Danov ukaz.
Ti je to povedala?
On pa potrdil.
In zdaj?
Boš razdrla zaroko?
Če jo bom, me bo Dan ubil. To veš.
Zapornica sem, odkar me je izbral za nevesto.
- Kaj bi rada od mene? - Tej pošasti ne morem roditi otroka.
Ne morem.
Tvoj brat ni tak kot ti.
Resno. To vem, odkar te poznam.
Različne oči imata.
- Enake so. - Ne.
Tvoje so prijazne.
Lahko postanem tak kot on.
Ne verjamem.
Poročila se bom z Danom. O tem ni dvoma.
Toda mali Kleon...
Lahko bi imel tvoje oči.
Moj pomočnik ga je sunil.
Uporabi ga in lahko boš imel potomce.
Bogovi, sploh veš, kaj zahtevaš?
Z Mrakom sva že zdaj nepotrebna. Če Dan izve za to, naju bo ubil.
Tvoj genom je skoraj enak.
Dan ne bo izvedel.
Izloča te, Svit.
Ne boš zasedel prestola. Ko boš umrl, bo, kot da nisi obstajal.
Toda...
Če bi bil pravi naslednik tvoj...
Poskrbel bi za zapuščino.
Nočeš tega?
Nočeš vplivati na prihodnost?
Postopek menda ni tako boleč.
- Noben njegov korak. - Sareth.
Zdravnikom sem preprečila oploditev. Po poroki ne bo več priložnosti.
- To je samomor. - Ne.
Nenasilen državni upor je.
Za mano.
- Kdo bo spregovoril prvi? - Konstanta.
Vladar.
- V skladu z običaji prinašava darilo. - Tako?
Je to vajino kesanje? Tako se odkupljata?
Atomski pepelnik je.
- Traparija. - Vladar, začenja se vojna.
- Prerok naju je poslal na pogajanja. - Za že dolgo mrtvega ima zahtevne ukaze.
Vrnil se je.
- S sabo je prinesel upanje. Upanje za vse. - Kaj sta torej?
Njegova duhovnika?
- Misijonarja? - No...
Prodajalca sva.
Dovolili ste, da planeti na Obodu podivjajo.
Prebivalci ne zaupajo tujcem, radi pa imajo cirkus.
Kadar oznanjava, najprej malo nastopava. Šele nato prisluhnejo.
Po drugi strani pa ste vi trije
civiliziran moški.
- Zato ne bom vzvišen. - Bi toliko niže lahko bil?
Poslali so naju vzpostavit diplomatske odnose.
Zaprosit za priznanje Temeljev na galaktičnem odru.
Želimo neodvisnost.
Imperialna postojanka ste.
Lastnina, ne partner.
Zelo podobni besedi.
Zveza s Temelji vam bo zagotovila
najpomembnejše, kar lahko ima Vladar.
- Mir. - Res sta prišla zganjat cirkus.
Prodajata mir, za našim hrbtom pa kujeta upor.
Vesoljani so se uprli Hoberju Mallowu, ki jih je mamil v izdajo.
Poglejte.
Iskreno je debelo pobuljil.
Veš, klarik... Verjamem, da govoriš resnico.
Dekle pa nekaj muči.
Dajmo, z besedo na dan.
Prav.
Isti obrazi. Ista soba.
- Se v Državi nikoli nič ne spremeni? - Stražarji!
Kaj se dogaja?
Stotnica Timandra je to opazila že v luki.
Posnetke dvojnih možganov.
Hari Seldon.
Ti lisjak.
Mislil sem, da nasprotuješ posmrtnemu vplivu,
a si opetnajstil smrt in še prepotoval veliko svetlobnih let.
Povej, kar si hotel povedati.
Nisem potoval tako daleč.
Moji ostanki so še vedno na Terminusu.
To je le delček mene.
Na Terminusu si?
Osupljivo.
Zakaj si potem tudi tu?
Da podkrepim klarikove besede.
In te opozorim, da Temelji niso brezzobi.
Imamo tehniko, ladje in orožje, ki lahko povzročijo razdejanje.
Zavzemamo se za mir, a ne iz strahu pred porazom,
temveč ker z matematično gotovostjo vemo, da bomo zmagali, če bo vojna.
Veš, da sem te preučeval?
V mladosti sem imel čas brati.
Bral sem tebe.
Nerad sem izvedel, da posameznik ne more veliko spremeniti,
dokler nisem izrecno prebral, da jaz lahko.
Rekel si, da je genska dinastija Vladarja oslabila.
Se spomniš? Imenoval si nas grozdje.
Kdo mu bo povedal?
Prav, mu bom jaz.
Nobenih klonov več.
Mojo posteljo že greje mlada nevesta.
Na podiju bo kmalu četrti prestol.
Tvoje napovedi so zastarele, Seldon.
Tako kot ti.
Demerzel, general Riose naj sklene obroč okoli Terminusa
in ga okrepi z ladjami pomožnih enot.
Če imajo Temelji uporabno tehniko,
naj jo popišejo, ker je naša.
Da, Vladar.
Hvala za pepelnik.
Konstanta!
Vedela sem, da je v mojem umu. A nisem mogla povedati, ker bi me ustavil.
Tlačil je tvojo voljo.
Kakšni prikazni sledite?
Starejšemu nič ne pove in uporablja telo dekleta.
Rada ga imaš. Odpustila mu boš, a vseeno...
Oskrunitev.
Kdaj nas bo izučilo, da Tespijcu z darilom ni mogoče zaupati?
Tvoj prerok te je spravil v hudo godljo.
Odpeljite ju.
NOVI PODATKI - ISKANJE
NOBENE ZGODOVINE
DIAGNOSTIKA - VZDRŽEVANJE
DOSTOPAM DO SPOMINA PREDPOMNILNIK NAVIGACIJE
Kaj počneš?
Končno odpiram preklete oči.
- Na razumem. - Davi sem bila tu z Loronom.
Pogovarjala sva se.
Pogledal je ta čoln.
Vrgla sem kovanec in nenadoma nisem vedela, kako bo padel.
Nekaj me je oviralo.
Loron je pogledoval ta čoln, ker so bili podatki o navigaciji izbrisani.
- Zakaj bi izbrisali podatke z ribolova? - Pa če bi te ujeli?
Bila sem previdna. Poglej.
Izbrisali so dnevnik poti, predpomnilnika pa ne.
- Čoln je šel drugam. - Salvor, nehaj.
Ne razumeš vsega, kar se dogaja tukaj. Sprijazni se že s tem.
Ne. S Harijem sta rekla, da ne gre le za enega človeka.
Ti pa misliš, da prihodnost lahko spremeniš sama?
- Salvor. - Ne. Poslušaj.
Govorili so mi, da sem nekaj posebnega. To mi je zmešalo glavo.
- Nič posebnega nisem. - Si prepričana?
Gledajo te namreč, kot da si njihova rešiteljica.
S tem ni nič narobe. Dokler tega ne začneš verjeti.
Njim ti ni treba zaupati. Toda meni moraš.
Zdaj ni čas za dreganje v osir. Razumeš?
Dobro, čoln. Poglejva, kam si šel sinoči.
Res si dregnila v osir.
- Ti pre... - Ne govori.
To smo ti poskušali prihraniti.
Da bi ga videla.
Žal mi je.
Želim, da je ta kraj zatočišče.
Spomni se pogovora o majhnih bitjih med kosilom.
Včasih moraš sprejeti bolečino.
Včasih je namreč majhna smrt nujna.
Prevedla Polona Mertelj